CELEX: 32022D0252
Language: sk
Date: 2022-02-21 00:00:00
Title: Vykonávacie rozhodnutie Komisie (EÚ) 2022/252 z 21. februára 2022, ktorým sa mení vykonávacie rozhodnutie (EÚ) 2020/1167 s cieľom špecifikovať skúšobné požiadavky, ktoré sa majú uplatňovať na účinný motor-generátor s napätím 48 voltov zabudovaný v prevodovej skrini v kombinácii s konvertorom typu DC/DC s napätím 48 voltov/12 voltov (Text s významom pre EHP)

22.2.2022   
               
               
                  SK
               
               
                  Úradný vestník Európskej únie
               
               
                  L 41/33
               
            
         VYKONÁVACIE ROZHODNUTIE KOMISIE (EÚ) 2022/252
         z 21. februára 2022,
         ktorým sa mení vykonávacie rozhodnutie (EÚ) 2020/1167 s cieľom špecifikovať skúšobné požiadavky, ktoré sa majú uplatňovať na účinný motor-generátor s napätím 48 voltov zabudovaný v prevodovej skrini v kombinácii s konvertorom typu DC/DC s napätím 48 voltov/12 voltov
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 11 ods. 4,
         keďže:
         
                     (1)
                  
                  
                     Dodávateľ ZF Friedrichshafen AG (ďalej len „žiadateľ“) predložil 24. mája 2021 žiadosť o schválenie technológie používanej v účinnom motor-generátore s napätím 48 voltov s konvertorom typu DC/DC s napätím 48 voltov/12 voltov ako inovačnej technológie na použitie v určitých hybridných elektrických osobných vozidlách bez externého nabíjania (ďalej len „NOVC-HEV“) a v ľahkých úžitkových vozidlách.
                  
               
                     (2)
                  
                  
                     Technológia použitá v účinných motor-generátoroch s napätím 48 voltov s konvertorom typu DC/DC s napätím 48 voltov/12 voltov na použitie v rovnakom type vozidiel NOVC-HEV, ako uvádza žiadateľ, bola schválená ako inovačná technológia podľa nariadenia (EÚ) 2019/631 vykonávacím rozhodnutím Komisie (EÚ) 2020/1167 (2).
                  
               
                     (3)
                  
                  
                     Technológia uvedená žiadateľom v jeho žiadosti je motor-generátor, ktorý je priamo pripojený na vstupný hriadeľ prevodovky, t. j. „integrovaný štartér-generátor“, ktorý umožňuje znížiť mechanické straty vyskytujúce sa medzi zdrojom pohonu a generátorom. Pracuje len v rozsahu otáčok spaľovacieho motora.
                  
               
                     (4)
                  
                  
                     Zistilo sa, že technológia špecifikovaná žiadateľom prináša vysokú úroveň účinnosti a mala by sa považovať za technológiu poskytujúcu rovnakú funkčnosť ako technológia schválená vykonávacím rozhodnutím (EÚ) 2020/1167. Preto by sa mala považovať za inovačnú technológiu, na ktorú možno použiť kód ekologickej inovácie 32.
                  
               
                     (5)
                  
                  
                     Možno použiť skúšobnú metódu stanovenú vo vykonávacom rozhodnutí (EÚ) 2020/1167 s výnimkou počtu otáčok a frekvencií prevádzkových bodov, ktoré sa majú použiť na meranie účinnosti motor-generátora a ktoré treba prispôsobiť vzhľadom na špecifické technické vlastnosti technológie špecifikovanej žiadateľom.
                  
               
                     (6)
                  
                  
                     Skúšobná metóda stanovená v prílohe k vykonávaciemu rozhodnutiu (EÚ) 2020/1167 by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha k vykonávaciemu rozhodnutiu (EÚ) 2020/1167 sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 21. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 111, 25.4.2019, s. 13.
         
            (2)  Vykonávacie rozhodnutie Komisie (EÚ) 2020/1167 zo 6. augusta 2020 o schválení technológie použitej v účinnom motor-generátore s napätím 48 voltov v kombinácii s konvertorom typu DC/DC s napätím 48 voltov/12 voltov na používanie v osobných vozidlách s konvenčným spaľovacím motorom a v určitých hybridných elektrických osobných vozidlách a ľahkých úžitkových vozidlách ako inovačnej technológie podľa nariadenia Európskeho parlamentu a Rady (EÚ) 2019/631 (Ú. v. EÚ L 258, 7.8.2020, s. 15).
      
      
         
            PRÍLOHA
            Príloha k vykonávaciemu rozhodnutiu (EÚ) 2020/1167 sa mení takto:
            
                        1.
                     
                     
                        Bod 2.1 sa mení takto:
                        
                                    a)
                                 
                                 
                                    Druhý a tretí odsek sa nahrádzajú takto:
                                    „Výrobca musí orgánu typového schválenia predložiť dôkazy, že frekvenčné rozsahy motor-generátora s napätím 48V sú rovnaké ako rozsahy stanovené v tabuľke 1 alebo 1a alebo rovnocenné s nimi.
                                    Účinnosť motor-generátora s napätím 48V sa určí na základe meraní v každom z prevádzkových bodov uvedených v tabuľke 1 alebo tabuľke 1a.“
                                 
                              
                                    b)
                                 
                                 
                                    Vkladá sa tento piaty pododsek:
                                    „Ak je motor-generátor zabudovaný v osobných automobiloch alebo ľahkých úžitkových vozidlách, ktoré spĺňajú požiadavky stanovené v článku 1 písm. a) bode ii), a je pripojený priamo na vstupný hriadeľ prevodovky, t. j. ako integrovaný štartér-generátor, počet otáčok a frekvencie prevádzkových bodov sa nastavia v súlade s tabuľkou 1a.“
                                 
                              
                                    c)
                                 
                                 
                                    Za tabuľku 1 sa dopĺňa táto tabuľka 1a:
                                    
                                       „Tabuľka 1a
                                    
                                    
                                       Prevádzkové body
                                    
                                    
                                                Prevádzkový bod
                                                i
                                             
                                             
                                                Čas pôsobenia
                                                [s]
                                             
                                             
                                                Počet otáčok
                                                ni [min-1]
                                             
                                             
                                                Frekvencia prevádzkových bodov
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 “